**Cesta I. triedy 65** (*I/65*) je cesta I. triedy na Slovensku, ktorá spája Nitru a Martin. Jej celková dĺžka je 126,915 km. Po južnej časti I/65 v minulosti viedla európska cesta 58 a európska cesta 571. Na I/65 sa nachádza *horský priechod Kremnické Bane*. I/65 je na úseku Nová Baňa – Žarnovica kopírovaná R1.

Priebeh
-------

### Nitriansky kraj

I/65 sa začína v nitrianskom okrese, kde sa najskôr v Nitre začína križovatkou s I/51 a I/64 a v Nitre pokračuje križovatkou s III/1641. Po opustení Nitry sa križuje s III/1668, III/1662, III/1663 a III/1661 a prechádza do okresu Zlaté Moravce.

V okrese Zlaté Moravce sa I/65 najskôr križuje s III/1618, III/1669, III/1619 a pri Zlatých Moravciach s II/511. Ďalej pokračuje križovatkami s III/1626, III/1625 a III/1628 pri Čiernych Kľačanoch, pokračuje križovaniami s III/1581 a R1 a cez Tekovské Nemce smeruje k Hronskému Beňadiku, kde opúšťa Nitriansky kraj.

### Banskobystrický kraj

Cesta od križovatky s I/76 pokračuje v okrese Žarnovica po križovatku s R1 v peáži s I/76, od výjazdu *Hronský Beňadik* pokračuje križovatkou s III/2510 v Orovnici, s III/2511, III/2512 a prechádza do Novej Bane, kde sa križuje s III/2515 a III/2514 a následne je prerušená. Opäť pokračuje od križovatky Žarnovica-Sever s R1 a II/428, ďalej sa križuje s III/2519 a prechádza do okresu Žiar nad Hronom.

I/65 v okrese Žiar nad Hronom cesta prechádza v Bzenici križovatkou s III/2493 a III/2494, pokračuje do Hliníka nad Hronom, kde sa križuje s III/2498, v Ladomerskej Vieske sa križuje s I/9, v Šášovskom Podhradí s R1, pokračuje križovatkou s III/2492 do Bartošovej Lehôtky, kde sa križuje s III/2488. Následne I/65 prechádza cez Kremnicu, kde sa križuje s III/2501 a II/578. Nasledujú križovatky s III/2504, III/2502, III/2503 a I/65 prechádza horským priechodom Kremnické Bane do okresu Turčianske Teplice.

### Žilinský kraj

V turčianskoteplickom okrese sa I/65 v Turčeku križuje s III/2170, mimo obcí s III/2171, R3 a III/2173. Pri Turčianskych Tepliciach sa opäť križuje R3, I/14, v meste s III/2132, III/2175, III/2177 a III/2183. Mimo obce sa neskôr križuje s III/2178 a III/2190 a prechádza do martinského okresu.

V okrese Martin I/65 prechádza križovatkami mimo obcí s III/2154, III/2155, III/2139 a III/2140, prechádza do Príboviec, kde sa križuje s II/519 a v Košťanoch nad Turcom s III/2141 a III/2143 a následne prechádza do Martina. V Martine sa križuje s I/65D, III/2144, III/2145 a končí križovatkou s I/18.

Panelová cesta
--------------

Komunikácia je v regióne Turiec postavená z betónových panelov (preto je nazývaná aj *betónka*) a je v dezolátnom stave. Pôvodne bol tento úsek cesty budovaný ako provizórna pristávacia plocha pre stíhačky a cesta pre tanky v prípade ozbrojeného konfliktu. Mnohé kamióny a diaľkové autobusy túto časť komunikácie obchádzajú po cestách III. triedy a ceste II/519. Rekonštrukcia úseku bola zahájená poklepaním základného kameňa 22. mája 2017, čím sa začala 20. mesiacov trvajúca rekonštrukcia. Pôvodná panelová vozovka bude nahradená novou konštrukciou.

Horský priechod Kremnické Bane
------------------------------

**Horský priechod Kremnické Bane** (780 m n. m.) je priechod sedlom v Kremnických vrchoch, severne od rovnomennej obce. Leží na horskom úseku cesty I/65 medzi križovatkou s I/9 v Ladomerskej Vieske a križovatkou s I/14 pri Turčianskych Tepliciach. Celková dĺžka tohto horského priechodu je 32 km, hoci horský terén so stúpaním je medzi Turčekom a Kremnicou. Pre Kremnicu je to jediná prístupová cesta okrem cesty III. triedy, ktorá vedie z obce Kopernica cez Lúčky. V budúcnosti bude dopravou horský priechod Kremnické Bane prekonávaný po R3, ktorá povedie približne v koridore súčasnej cesty. Je predpoklad, že sem bude presunutá aj trasa E77.

Súvisiace cesty
---------------

Mapa cesty I/65D
**Cesta I. triedy 65D** tvorí obchvat Martina a jej dĺžka je 6,814 km. Cestná komunikácia začína križovatkou s cestou I/65, nasleduje križovatka s cestou III/2144 a s III/2150. potom sa cesta končí križovatkou s cestou I/18.

Galéria
-------

* I/65 v NitreI/65 v Nitre
* Horský priechod Kremnické BaneHorský priechod Kremnické Bane
* Križovatka s I/9 v Ladomerskej VieskeKrižovatka s I/9 v Ladomerskej Vieske
* Cesta I/65 pred Košťanmi nad TurcomCesta I/65 pred Košťanmi nad Turcom
* Cesta I/65DCesta I/65D

Iné projekty
------------

Commons
* Spolupracuj na Commons Commons ponúka multimediálne súbory na tému **Cesta I. triedy 65 (Slovensko)**

Zdroj
-----

* Miestopisný priebeh cestných komunikácií (Slovenská správa ciest)

Referencie
----------

1. ↑   *Poklopkali základný kameň a... 15 kilometrov budú rekonštruovať vyše 600 dní* [online]. podkapotou.zoznam.sk, [cit. 2017-05-23]. Dostupné online.
2. ↑  JALOVIAROVÁ, Renáta. *Cesta cez Turiec je v dezolátnom stave* [online]. Pravda, 15. marca 2011, [cit. 2012-09-04]. Dostupné online.

| * z
* d
* u
Cestná infraštruktúra na Slovensku I |
| --- |
| Diaľnice a diaľničné privádzače | 
* D1
* D2
* D3
* D4
* PD5

 | Slovensko |
| Rýchlostné cesty | 
* R1
* R2
* R3
* R4
* R5
* R6
* R7
* R8

 |
| Cesty I. triedy | 
* 2
* 9
* 10
* 11
* 11a
* 11b
* 12
* 13
* 14
* 15
* 16
* 17
* 18
* 19
* 20
* 21
* 35
* 49
* 49a
* 51
* 54
* 57
* 59
* 60
* 61
* 61A
* 62
* 63
* 64
* 64A
* 64b
* 64c
* 65
* 65D
* 66
* 67
* 68
* 69
* 70
* 71
* 72
* 74
* 74A
* 74B
* 75
* 75A
* 76
* 77
* 77A
* 78
* 79
* 79A

 |
| Zaniknuté cesty a diaľnice | 
* 50
* 73
* 80
* D18
* D61
* D65
* D66
* D68
* D73
* R9

 |
| Európske cesty na Slovensku | 
* E 50
* E 58
* E 65
* E 71
* E 75
* E 77
* E 371
* E 442
* E 571
* E 572
* E 575

 |
| Pozri aj | 
* Harmonogram výstavby diaľnic a rýchlostných ciest
* Cestná infraštruktúra na Slovensku II
* Cestné tunely na Slovensku
* Európske cesty

 |